দেগঙ্গায় তৃণমূল নেতার দরজায় মিষ্টির বাক্স, ভিতরে তাজা বোমা!

দেগঙ্গা: বুধবার সাতসকালে তৃণমূল নেতার দরজায় মিষ্টির বাক্স। সেটা খুলতেই চক্ষু চড়কগাছ। মিষ্টির বাক্স ভিতরে তাজা বোমা (Bomb Packed Sweet Box Deganga)! এই ঘটনায় চাঞ্চল্য ছড়াল দেগঙ্গার (Deganga) চৌরাশী গ্রাম পঞ্চায়েত এলাকায়। খবর পেয়ে ঘটনাস্থলে আসেন দেগঙ্গা থানার পুলিশ। পুলিশ এসে ২টি বোমা উদ্ধার করেছে। কে বা কারা বোমা রেখেছে তা নিয়ে তদন্তে নেমেছে পুলিশ।

দেগঙ্গার চৌরাশিয়া পঞ্চায়েত প্রধান বাপ্পা মণ্ডল। বুধবার সকালে তাঁর বাড়ির দরজা সামনের সিঁড়ির উপর মিষ্টির বাক্স দেখতে পান। বিষয়টি নিয়ে সন্দেহ হওয়ায় পরিবারের বাকিদের ডেকে দেখান। তাঁরা এসে রঙিন কাগজ খুলতেই দেখতে পান, ভিতরে একটি মিষ্টির বাক্স রাখা রয়েছে। মিষ্টির বাক্সের ভিতরে রাখা দুটি তাজা বোমা। কে বা কারা, কী উদ্দেশে এই বাক্স পাঠাল তা এখনও স্পষ্ট নয়। ঘটনায় আতঙ্কিত পঞ্চায়েত প্রধান। তিনি বলেন, কেউ হিংসা করে এই কাজ করে থাকতে পারে। পুলিশ এসে ২টি বোমা উদ্ধার করেছে। এই ঘটনায় রাজনৈতিক মহলের মতে, রাজ্যে কী ফিরছে ‘পার্সেল বোমা কালচার’! রাজ্যের নয়ের দশকে মাথাচাড়া দিয়ে উঠেছিল ‘পার্সেল বোমা কালচার’।পার্সেল খুলতেই বিস্ফোরণ ঘটত।

আরও পড়ুন: ১৮ মে পর্যন্ত বাতিল বহু ট্রেন! ভোগান্তি এড়াতে দেখুন তালিকা

অন্য খবর দেখুন